| Orquídea branca das bolboretas |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Orde: | Asparagales |
| Familia: | Orchidaceae |
| Subfamilia: | Orchidoideae |
| Tribo: | Orchideae |
| Subtribo: | Orchidinae |
| Alianza: | Orchis |
| Xénero: | '**Platanthera'** |
| Especie: | ''***P. bifolia*** |

 |

A **orquídea branca das bolboretas**, ***Platanthera bifolia***, é unha especie de orquídea do xénero *Platanthera*, estreitamente relacionadas co xénero *Orchis*, no que estaban incluídas anteriormente, xunto coas do xénero *Habenaria*. Distribúese por toda Europa e por Marrocos. Son de hábitos terrestres e teñen tubérculos.

*Platanthera* estivo anteriormente clasificada dentro do xénero *Orchis*.

*Platanthera bifolia.*

Descrición
----------

*Platanthera bifolia*, detalle.
As especies de *Platanthera* distínguense das de *Orchis* e das de *Habenaria*, pola ausencia de procesos estigmáticos, ao posuír un esporón nectarífero para atraer aos insectos polinizadores. Outra característica diferenciadora é a das súas raíces tubérculos ovoideas. 

Estas orquídeas terrestres desenvólvense en solos básicos e prados húmidos, lindeiros de bosques e en áreas onde a arboleda está clareando. Teñen tubérculos xeófitos enteiros, de ovoides a fusiformes,. Nestes grosos talos subterráneos poden almacenar gran cantidade de auga, que lles permitan sobrevivir en condicións de seca. 

Posúen grandes follas ovoides ou oblongas que cambian a lanceoladas na parte superior cerca do ápice. Desenvolven un talo curto que alcanza unha altura de 30-40 cm. As follas da parte superior son máis pequenas que as follas máis baixas do talo. 

A inflorescencia, é unha espiga cilíndrica, cunhas 5 a 25 flores pequenas de cor branca neve, con fragrancia. Estas desenvólvense a partir duns capullos axilares. As flores co sépalo dorsal e os pétalos solapados formando un casco, esporón (máis longo que o ovario) cargado de néctar e o estigma único e plano. Florecen a finais de primavera ou no verán.

Hábitat
-------

Estas orquídeas atópanse distribuídas por toda Europa e en Marrocos.

Taxonomía
---------

*Platanthera bifolia* foi descrita por (Carl von Linné) Louis Claude Marie Richard e publicada en *Mémoires du Muséum d'Histoire Naturelle* 4: 57. 1818.

Etimoloxía

***Platanthera***: procede do grego e significa "antera ampla" referíndose á separación da base dos loculos polínicos. 

***bifolia***: epíteto latino que significa "con dúas follas".

Sinonimia

* *Conopsidium platantherum* Wallr.
* *Conopsidium sthenantherum* Wallr.
* *Orchis alba* Lam.
* *Orchis montana* F.W. Schmidt
* *Platanthera montana* (F.W. Schmidt) Rchb. fil. in Rchb.
* *Orchis bifolia* L. 1753 (basónimo)
* *Lysias bifolia* (L.) Salisb. 1812
* *Habenaria bifolia* (L.) R.Br. 1813
* *Sieberia bifolia* (L.) Spreng. 1817
* *Satyrium bifolium* (L.) Wahlenb. 1826
* *Gymnadenia bifolia* (L.) G.Mey. 1836
* *Platanthera solstitialis* Boenn. ex Rchb. 1830
* *Platanthera bifolia* ssp. *atropatanica* B.Baumann & al. 2003

Notas
-----

1. ↑  Ficha no libro *Guía das orquídeas de Galicia* de Carlos Cortizo Amaro e Elvira Sahuquillo Balbuena. 2006, Baía Edicións
2. ↑  Jay Pfahl. "*Platanthera bifolia*". *Internet Orchid Species Photo Encyclopedia* (en inglés). Consultado o 7 de abril de 2013.
3. ↑  "*Platanthera bifolia*". *Tropicos.org. Missouri Botanical Garden*. Consultado o 31 de maio de 2012.
4. ↑  "*Platanthera bifolia*". *Real Jardín Botánico: Proyecto Anthos*. Consultado o 31 de maio de 2012.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Orquídea branca das bolboretas*** |

|  |  |
| --- | --- |
|  | Wikispecies posúe unha páxina sobre:  ***Orquídea branca das bolboretas*** |

### Bibliografía

* Bechtel, Cribb e Launert (s/a). *The Manual Of Cultivated Orchid Species*. MIT Press.
* Leroy-Terquem, Gerald & Parisot, Jean (1991). *Orchids: Care and Cultivation*. Londres: Cassel.
* Pridgeon, Alec (s/a). *The Illustrated Encyclopedia of Orchids*. Timber Press.
* Schoser, Gustav (1993). *Orchid Growing Basics*. Nova York: Sterling.
* White, Judy (1996). *Taylor's Guide to Orchids*. Nova York: Houghton-Mifflin.